CELEX: 62015TN0505
Language: fi
Date: 2015-09-02 00:00:00
Title: Asia T-505/15: Kanne 2.9.2015 – Unkari v. komissio

16.11.2015   
            
            
               FI
            
            
               Euroopan unionin virallinen lehti
            
            
               C 381/47
            
         Kanne 2.9.2015 – Unkari v. komissio
   (Asia T-505/15)
   (2015/C 381/57)
   Oikeudenkäyntikieli: unkari
   
      Asianosaiset
   
   
      Kantaja: Unkari (asiamiehet: Z. Fehér, G. Koós ja A. Pálty)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan osittain Euroopan maatalouden tukirahastosta ja Euroopan maaseudun kehittämisen maatalousrahastosta maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 22.6.2015 annetun komission täytäntöönpanopäätöksen (EU) 2015/4076 siltä osin kuin siinä määrätään Unkarin osalta, että tilintarkastukseen liittynyt 6 3 24  349,33 euron suuruinen menoerä jätetään unionin rahoituksen ulkopuolelle, ja
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja riitauttaa komission tekemät arviot.
   Kantajan mukaan komissio on todennut, että tuen hyväksyttävyyden valvonnassa sovellettavien perusperiaatteiden mukaan on niin, että jos seuraamuksia ei ole määrätty joko sen vuoksi, ettei paikan päällä tehtäviä, edellytyksiä koskevia tarkastuksia (pakolliset hoitoperusteet ja maatalouteen sekä ympäristöön liittyvät asianmukaiset edellytykset) ole ollenkaan suoritettu tai niiden suorittaminen ei ole ollut asianmukaista, taikka seuraamuksista on säädetty, mutta niillä ei ole ehkäisevää vaikutusta sen vuoksi, ettei niitä ole sovellettu tai niitä on sovellettu väärin, valvontaa on pidettävä perustavanlaatuisesti riittämättömänä. Tähän komissio on lisännyt, että asetuksen (EY) N:o 73/2009 24 artiklan 2 kohdassa tarkoitetun nk. ”vähäisen noudattamatta jättämisen” suhteen Unkarin viranomaiset ovat soveltaneet sietomarginaalia, mistä syystä seuraamuksia ei ole määrätty eikä huomioon ole otettu ihmisten ja eläinten terveyteen liittyviä seikkoja, mikä on unionin oikeuden vastaista.